UPDATE 15:15 Judecătoria Sectorului 2 a decis arestarea preventivă pentru 30 de zile a bărbatului care a fugit, marţi seara, de la locul accidentului care avut loc pe strada Baicului din Capitală, în urma căruia o femeie a fost rănită şi alta a decedat.

„Accidentul a avut loc între două autoturisme aflate în mişcare. Ulterior, unul dintre acestea a luat foc, iar alte patru maşini staţionate au fost avariate. În urmă impactului a rezultat decesul unei persoane şi rănirea gravă a altei persoane care a fost transportată la Spitalul Floreasca (ambele din auto incendiat)”, conform Brigăzii de Poliţie a Capitalei.

Din primele informaţii, o femeie nu ar fi acordat prioritate, maşina ei fiind lovită de un alt şofer. În urma impactului, maşina tinerei a luat foc, iar aceasta a decedat. Pasagerul din dreapta, o fată de 18 ani, este în stare foarte gravă la Spitalul Clinic de Urgenţă Floreasca, ea având arsuri pe 45% din suprafaţa corpului.

Bărbatul arestat se afla în maşina care a intrat în autoturismul care a luat foc. Acesta a fugit de la locul accidentului, fiind prins poliţişti după scurt timp şi testat cu aparatul alcooltest, rezultând o alcoolemie de 0.28 mg/l alcool pur în aerul expirat.

În total, şase maşini au fost avariate, iar patru dintre ele au fost cuprinse de incendiu.

Anchetatorii verifică cauzele accidentului, urmând a stabili cu exactitate cine este responsabil de producerea acestuia. Până în prezent, poliţiştii nu au stabilit cine este şoferul vinovat de producerea accidentului.

Departamentul pentru Situaţii de Urgenţă (DSU) s-a autosesizat şi a cerut conducerii Inspectoratului General pentru Situaţii de Urgenţă (IGSU) să verifice timpii de reacţie şi deciziile luate de comandantul intervenţiei care a avut loc în urma accidentului.

Potrivit unor martori, ambulanţa a ajuns la faţa locului după aproape 25 de minute de la producerea accidentului.

În acest context, DSU s-a autosesizat şi verifică dacă intervenţia a avut loc conform procedurilor în vigoare.

„În urma imaginilor distribuite pe reţelele de socializare privind intervenţia echipajelor de urgenţă la un accident rutier, petrecut în cursul serii de 7 noiembrie, zona Baicului, şi soldat cu decesul unei persoane, rănirea altei persoane, precum şi declanşarea unui incendiu care a cuprins şase autovehicule, Departamentul pentru Situaţii de Urgenţă face următoarele precizări: După analiza acestor imagini filmate, Departamentul pentru Situaţii de Urgenţă s-a autosesizat şi, din dispoziţia secretarului de stat, şef DSU, dr. Raed Arafat, a fost solicitată conducerii Inspectoratului General pentru Situaţii de Urgenţă, în regim de urgenţă, efectuarea unei verificări asupra timpilor de reacţie şi a deciziilor luate de comandantul intervenţiei”, potrivit unui anunţ al DSU, postat pe pagina de Facebook a instituţiei.

Bărbatul care a fugit, marţi seara, de la locul accidentului care avut loc în zona Baicului din Capitală, în urma căruia o femeie a fost rănită şi o alta a decedat, a fost reţinut pentru 24 de ore, transmite Bridaga de Poliţie Rutieră a Capitalei.

"Cercetările sunt continuate sub aspectul săvârşirii infracţiunilor de ucidere din culpă, vătămare corporală din culpă şi părăsirea locului accidentului. Având în vedere că cercetarile sunt în desfăşurare şi că orice date referitoare la dinamica accidentului pot împieta asupra cursului anchetei, aceste informaţii vor face obiectul unei comunicări ulterioare", transmit poliţiştii.

Anchetatorii verifică acum cauzele accidentului, urmând a stabili cine este responsabil de producerea acestuia. În prezent, poliţiştii nu au identificat persoana vinovată pentru accidentul de marţi seara.

Departamentul pentru Situaţii de Urgenţă (DSU) s-a autosesizat şi a cerut conducerii Inspectoratului General pentru Situaţii de Urgenţă (IGSU) să verifice timpii de reacţie şi deciziile luate de comandantul intervenţiei care a avut loc în urma unui accident care a avut loc, marţi seară, în Capitală.

Un accident rutier a avut loc, marţi seară, în zona Baicului din Bucureşti, după ce, potrivit primelor informatii, o femeie nu ar fi acordat prioritate şi a fost izbită de un şofer, care potrivit martorilor, circula regulamentar. În urma impactului, maşina tinerei a luat foc, iar aceasta a decedat. Pasagerul din dreapta, o fată de 18 ani, este în stare foarte gravă la Spitalul Clinic de Urgenţă Floreasca, ea având arsuri pe 45% din suprafaţa corpului.

Potrivit unor martori, ambulanţa a ajuns la faţa locului după aproape 25 de minute de la producerea accidentului.

În acest context, DSU s-a autosesizat şi verifică dacă intervenţia a avut loc conform procedurilor în vigoare.

„În urma imaginilor distribuite pe reţelele de socializare privind intervenţia echipajelor de urgenţă la un accident rutier, petrecut în cursul serii de 7 noiembrie, zona Baicului, şi soldat cu decesul unei persoane, rănirea altei persoane, precum şi declanşarea unui incendiu care a cuprins şase autovehicule, Departamentul pentru Situaţii de Urgenţă face următoarele precizări: După analiza acestor imagini filmate, Departamentul pentru Situaţii de Urgenţă s-a autosesizat şi, din dispoziţia secretarului de stat, şef DSU, dr. Raed Arafat, a fost solicitată conducerii Inspectoratului General pentru Situaţii de Urgenţă, în regim de urgenţă, efectuarea unei verificări asupra timpilor de reacţie şi a deciziilor luate de comandantul intervenţiei”, potrivit unui anunţ al DSU, postat pe pagina de Facebook a instituţiei.

Conform Brigăzii de Poliţie a Capitalei, marţi seara, în jurul orei 22.15, a avut loc un accident rutier pe strada Paharnicul Turturea.

„Accidentul a avut loc între două autoturisme aflate în mişcare. Ulterior unul dintre acestea a luat foc, iar alte patru maşini staţionate au fost avariate. În urmă impactului a rezultat decesul unei persoane şi rănirea gravă a altei persoane care a fost transportată la Spitalul Floreasca (ambele din auto incendiat)”, conform sursei citate.

În urma verificărilor, poliţiştii l-au identificat pe conducătorul auto care a intrat în autoturismul care a luat foc. În vârstă de 40 de ani, bărbatul a fugit de la locul accidentului. El a fost prins de oamenii legii, după scurt timp, şi a fost testat cu aparatul alcooltest, rezultând o alcoolemie de 0.28 mg/l alcool pur în aerul expirat.

În total, şase maşini au fost avariate, iar patru dintre ele au fost cuprinse de incendiu.